Årsmelding Allidrett sesongen 2022/2023.

Vi startet sesongen i høst med et foreldremøte. Her fremkom det lite interesse for deltakelse fra mellomtrinnet, mens det var 10-12 stk som var interesserte fra småtrinnet. Beslutningen ble derfor at vi kun kjørte en gruppe på allidretten i årets sesong. Vi hadde fast treningsdag mandag kl 18, men forskjøvet til andre dager i de ukene vi besøkte klubber som hadde andre treningsdager. 
Følgende barn barn var med på allidrett denne sesongen: 
2. klasse: Mikkel
3. klasse: Tyri, Theo, Emma Aurora, Martin, Joakim
4. klasse: Emma, Marte, Eline, Thirill.
Følgende program er gjennomført: 
	Uke
	Aktivitet

	Uke 42
	Rulleski, lek og balanseøvelser

	Uke 43
	Rulleski, lek og balanseøvelser

	Uke 44
	Halloween natursti

	Uke 45
	Innebandy

	Uke 46
	Skatehallen, Hydroparken Notodden

	Uke 47
	Barmarkstrening m/Kari

	Uke 48
	Barmarkstrening m/Kari

	Uke 49
	Klartrehallen, Notodden

	Uke 50
	Innebandy

	Uke 51
	Bowling på Kongsberg med Pizza

	
	

	Uke 1
	Fri 

	Uke 2
	Langrenn, skileik

	Uke 3
	Langrenn, skileik

	Uke 4
	Hopp og skileik i Bjødre, Hjartdal

	Uke 5
	Langrenn, skileik

	Uke 6
	Skøyter i Sauland

	Uke 7
	Skøyter i Sauland

	Uke 8
	Vinterferie

	Uke 9 
	Skirenn – gå så mange runder du ønsker på 20 minutter. Premieutdeling. 

	Uke 10 
	Innebandy

	Uke 11
	Baneskyting med Gransherad Skyttarlag

	Uke 12
	Baneskyting med Gransherad Skyttarlag

	Uke 13
	Påskerebus og felles avslutning med skigruppa. 

	Uke 14
	Påskeferie

	
	



Noen barn synes det ble litt mye ski og langrenn i år, men de fleste koste seg og hadde stor utvikling på langrennski. Innebandy er alltid en sikker vinner – og ungene har blitt utrolig flinke til å se hverandre, sentre og spille sammen. 
Det var spennende og prøve ut skating, klatring og bowling. Mange prøvde dette for første gang. Det var også mange tøffinger med til Hjartdal som prøvde seg på skihopp i ulike bakker. Her var det også laget kuleløype. 
Det var også imponerende å se hvor fokuserte ungene var når de hadde skyting. Mange gjorde store fremskritt på de to kveldene de fikk prøve og det virket som alle likte denne aktiviteten godt. 
Det blir felles avslutning sammen med skigruppa uken før påske. Da blir det litt felles rebusoppgaver før vi går inn og koser oss med pølser, kakao og sjokolade. Felles premieutdeling til slutt. 
Dette ble siste sesongen som Marianne kjører allidretten. Det har vært 3 kjempefine sesonger med mange fine opplevelser og aktiviteter sammen med den fine gjengen. 
[bookmark: _GoBack]Håper noen andre ønsker å ta over og videreføre aktivitetstilbudet i bygda. Det har vært satt stor pris på variasjonen i allidretten. 
